Title: Haastavissa tilanteissa toimiminen
Course: AO_Mielenterveys ja päihdetyö kotihoidossa > Section: Uhkaavat asiakastilanteet kotihoidossa

Turvallisuus kotikäynnillä

- Älä ota turhia riskejä! Käytä tarvittaessa parityöskentelyä tai tarvittaessa vartijaa tai poliisia apuna kotikäynnillä. (Selvitä oman työpaikkasi turvallisuusohjeista tavat, kuinka toimia).

- Pidä kännykkä aina mukana kotikäynnillä.
- Kerro työkaverille, mihin olet menossa.
- Varmista poistumistie. Huomioi myös, että parkkeeraat auton siten, että pääset poistumaan paikalta tarvittaessa nopeasti.

- Älä jää yksin uhkaavasti käyttäytyvän asiakkaan kanssa, vaan poistu paikalta, jos tilanne vaikuttaa haastavalta esim. jos asiakas on päihtynyt tai paikalla on muita päihtyneitä.

Haastavan asiakkaan kohtaaminen

- Varmista, ettei ympäristössä ole teräaseiksi soveltuvia esineitä esim. haavanhoitoinstrumentteja.

- Seiso sivuttain, niin olet vähemmän uhkaava ja pienempi kohde. Samalla sinua on myös vaikea tönäistä maahan. Pidä kädet rennosti esillä.

- Pyydä asiakasta istumaan, anna hänelle aikaa rauhoittua, kuuntele hänen näkemystään tilanteesta keskeyttämättä. Älä vähättele hänen kokemuksiaan.

- Ole rauhallinen ja selkeä.

- Älä uhkaile tai provosoidu vastaväittelyyn.

- Vakuuta, että autat asiakasta hallitsemaan tilannettaan.

- Kerro koko ajan aikeistasi ja pyri sopimuksiin asiakkaan kanssa.

- Ota ajoissa yhteyttä poliisiin tai vartijoihin. Lisäavun tulisi saapua paikalle provosoimatta asiakasta enempää.

- Jos asiakas uhkaa sinua fyysisesti, suostu vaatimuksiin ja ota sen jälkeen yhteys poliisiin.

- Jos asiakkaalla on harhoja, pidä yllä katsekontaktia, puhu selkeästi ja kuuluvalla äänellä ja puhuttele asiakasta etunimellä.

Jos koit uhkaavan asiakastilanteen, muista

- tehdä ilmoitus haipro-ohjelmaan

- kuunnella omia tunteita ja reaktioita

- käsitellä tilannetta yksin ja yhdessä

- työnohjaus -> Koulutetun ohjaajan antamaa ohjausta ja tukea työhön. Edistää ammatillista kasvua ja ennaltaehkäisee ongelmia työn jaksamisessa

- ammatillinen keskustelu, defusing -> Pian tapahtuneen jälkeen kahdestaan tai pienessä ryhmässä. Vähentää erilaisia oireita

- jälkipuinti, debriefing -> Ammattilaisen pitämä ryhmäkeskustelu muutaman vuorokauden sisällä järkyttäneestä tapahtumasta.

Lähteet

Heikkinen-Peltonen R, Innamaa M & Virta M. 2020. Mieli ja terveys. 6.-7.painos. Otavan kirjapaino Oy, Keuruu.

Hentinen K, Iija A, Mattila E. 2009. Kuuntele minua – mielenterveystyön käytännön menetelmiä. Tammi, Helsinki.

Holmberg J. 2016. Hoitajana mielenterveys- ja päihdetyössä. Otavan kirjapani Oy, Keuruu.

Koste L & Puttonen J. 2015. Väkivaltaisen, uhkaavan potilaan kohtaaminen. Terveysportti. Sairaanhoitajan käsikirja.