Title: Kaltoinkohtelu kotihoidossa
Course: AO_Mielenterveys ja päihdetyö kotihoidossa > Section: Kaltoinkohtelu

Kaltoinkohtelu on fyysistä tai psyykkistä väkivaltaa, seksuaalista tai taloudellista hyväksikäyttöä, hoidon ja avun laiminlyömistä, oikeuksien rajoittamista, loukkaamista tai ihmisarvoa alentavaa kohtelua.

Fyysisen pahoinpitelyn merkkeinä ovat usein mustelmat ja ruhjeet. Seksuaalisesta väkivallasta sukupuolitaudit.

Kaltoinkohtelusta voivat kertoa myös aliravitsemus, kuivuminen, lääkityksen laiminlyönti, rahan puute tai kieltäytyminen tarvittavista palveluista. Lisäksi siihen voivat viitata myös käyttäytyminen ja sen muutokset, kuten arkuus, itkuisuus, masentuneisuus, itsetuhoiset ajatukset, pelokkuus, takertuneisuus ja aggressiivisuus.

Väkivallalle ja kaltoinkohtelulle altistaa:

- Omat tai puolison tai muun läheisen  fyysiset ja psyykkiset sairaudet, jotka heikentävät ihmisen toimintakykyä ja elämänhallintaa,
- alkoholi ja muut päihteet
- puolison mustasukkaisuus
- hoidosta vastuussa olevan henkilön (esim. omaishoitaja) uupuminen, tietämättömyys ja osaamattomuus,
- sosiaalisten kontaktien puute, yksinäisyys, eristäytyminen,
- taloudellinen tai asumiseen liittyvä riippuvuus ikääntyneen ja läheisensä välillä,
- selvittämättömät pulmat ja ristiriidat läheisissä ihmissuhteissa,
- väkivaltainen parisuhde- ja perhehistoria.

Ikääntyvien lisäksi suuressa riskiryhmässä ovat vammaiset henkilöt.

Suomen palvelujärjestelmässä ei systemaattisesti tunnisteta ja puututa ikääntyneiden kokemaan väkivaltaan. Yli 60-vuotiaista naisista neljännes on kokenut väkivaltaa tai kaltoinkohtelua viimeisen vuoden aikana. Neljä viidestä kaltoinkohtelua kokeneista ikääntyneistä naisista ei tee ilmoitusta viranomaisille. Yli puolet, lähes 55 prosenttia, ei puhu asiasta kenellekään. Yleisimmin kaltoinkohtelija on elämänkumppani tai puoliso.

Katso video kaltoinkohtelusta täältä.

Lähteet:

Suvanto Ry. 2021. Riskitekijät. https://www.suvantory.fi/ikaihmisten-kaltoinkohtelu/riskitekijat/ /luettu 1.4.2021.

Terveyskylä. 2019. Kaltoinkohtelu. https://www.terveyskyla.fi/ikatalo/hyv%C3%A4-arki/turvallisuus/kaltoinkohtelu / luettu 1.4.2021.

THL. 2021. Ikäihmisten kaltoinkohtelu jää usein tunnistamatta – hajanaista viranomaisyhteistyötä on tiivistettävä. https://thl.fi/fi/-/ikaihmisten-kaltoinkohtelu-jaa-usein-tunnistamatta-hajanaista-viranomaisyhteistyota-on-tiivistettava /luettu 1.4.2021.