Title: Uhkaava asiakas
Course: AO_Mielenterveys ja päihdetyö kotihoidossa > Section: Uhkaavat asiakastilanteet kotihoidossa

Vanhusten kotihoidossa työskentelevistä hoitajista noin 20 prosenttia oli kokenut työssään ruumiillista väkivaltaa viimeisen vuoden aikana. Luku on vähemmän kuin laitoksissa työskentelevien hoitajien (80 %), koska kotihoidossa asiakkaiden terveydentila on parempi kuin hoitolaitoksissa.

Kotihoidossa uhkaavia tilanteita voivat aiheuttaa asiakkaiden lisäksi myös asiakkaan läheiset ja vieraat. Kotona tilanteet voivat olla yllättäviä ja ennaltaarvaamattomia. (THL 2017)

Uhkaava asiakas

- Asiakas  tai samassa taloudessa asuva henkilö
- Asiakkaan vieras

- Uhkaava asiakas voi olla esim. päihteiden väärinkäyttäjä, harhoista kärsivä esim. dementikko, psykoosissa oleva ym.

Mielenterveyshäiriötä sairastava on harvoin vaaraksi ympäristölleen. Hoitotyössä uhkaavaan käytökseen vaikuttavat potilaasta ja hoitotyöntekijöistä johtuvat yksilölliset tekijät, persoonallisuuden piirteet ja henkilökohtaiset syyt. Väkivallan ilmenemiseen liittyviä tekijöitä voivat olla vuorovaikutus, tilanne, ympäristö ja hoidettavan ihmisen aiemmat kokemukset vastaavankaltaisista tilanteista.

Alkoholi ja muiden päihteiden käyttö voi lisätä asiakkaiden impulsiivista käytöstä. Stimulanttien käyttö hyökkäävyyttä ja opiaattien vieroitusoireet tuskaisuuteen liittyvää aggressiivisuutta. Päihteitä käyttävä henkilö ei ole automaattisesti väkivaltainen. Päihtyneenä aggressiivinen on usein aggressiivinen selvinkinpäin.

Hoitotyössä tarpeettomia väkivallan riskejä tulee välttää. Riskit tulee ennakoida osana kaikille turvallisia työtapoja. Tutustu oman työpaikkasi turvallisuusohjeisiin.

Merkkejä aggressiivisuudesta

- Jännittyneisyys
- Kykenemättömyys selkeään kommunikointiin
- Muiden lähettämien viestien tahallinen väärin ymmärtäminen
- Provosoituminen
- Mielialojen nopea vaihtelu
- Kehon kieli: niskan ja kasvojen punoitus, hampaiden kiristely tai välistä puhuminen, huulten yhteen pureminen, kaula- ja ohimosuonet ovat pullistuneet, potilas mittaa katseellaan, kädet ovat puristuneet nyrkkiin
- Kiroilu ja äänen korottaminen tai täysi hiljaisuus

Vihamielisen käyttäytymisen syitä

- Pelko torjutuksi tulemisesta
- Pelko päihteiden käytön vieroitusoireista
- Turvattomuuden tunne
- Kokemukset loukatuksi tulemisesta
- Pettymykset
- Väärinymmärrykset
- Huumausaineet -> arvaamattomuus
- Vaikeudet kontrolloida käyttäytymistään
- Ahdistuneisuus
- Harhat
- Aikaisempi väkivaltainen käyttäytyminen
- Lyhytjänteisyys, impulssiherkkyys, vaativuus
- Hoitoon pääsyn viivästyminen

Lähteet:

Heikkinen-Peltonen R, Innamaa M & Virta M. 2020. Mieli ja terveys. 6.-7.painos. Otavan kirjapaino Oy, Keuruu.

Holmberg J. 2016. Hoitajana mielenterveys- ja päihdetyössä. Otavan kirjapani Oy, Keuruu.

Koste L & Puttonen J. 2015. Väkivaltaisen, uhkaavan potilaan kohtaaminen. Terveysportti. Sairaanhoitajan käsikirja.